[10]

Tárgy: Sándor István fogdai magatartása

………………….. jelentése./

J e l e n t é s.

1952 szeptember 3.

Sándort nagyon izgatják a soron levő kihallgatásai. Az elöadójának az ő hazudozására vonatkozó kijelentéseiből azt következteti, hogy nem fogadják el azt az Ádámmal kapcsolatban tett vallomását, miszerint ő nem tudott arról, hogy Ádám hogyan juttatta külföldre a leveleit és, hogy Ádám kitől szerzett be kémadatokat. Ezekre vonatkozó korábbi tagadó kijelentéseit a zárkában továbbra is hangoztatja.

Korábban jelentettem Sándornak azt a közlését, miszerint ő ugyan Janik unokaöccsével, Vágvölgyivel közölte, hogy ő minden szombaton megtalálható az ujpesti viztoronynál, azonban ott ennek ellenére senkivel sem találkozott, Janikkal sem. Kiderült, hogy ez a közlése hazugság volt, mert tegnap elmondta, hogy egy izben Janik várt ott rá, de a megbeszélés anyagáról ben közölt semmit, azt mondja, hogy nem emlékszik rá.

Elmondta, hogy szóbakerült a kihallgatásán az a kérdés, hogy miként vélekedett az üzemi lopásokról. Erről kifejtette azt az álláspontját, hogy véleménye szerint egy ”erkölcstelen rendszertől lopni nem bün”, és egyébként is a ”tied a gyár” elve kizárja azt, hogy ilyen esetekben lopásról lehessen beszélni. Megemlitette azt, hogy ő például sosem itélte el azokat, akik szappant loptak a Persilből.